Γ.Ν.Ο. Άρης Νίκαιας

Ο **Γυμναστικός Ναυτικός Όμιλος Άρης Νίκαιας** (Γ.Ν.Ο. Άρης Νίκαιας) είναι ελληνικό αθλητικό σωματείο που δραστηριοποιείται στην περιοχή της Νίκαιας, όπου και βρίσκεται η έδρα του, το Δημοτικό (πρώην Εθνικό) Αθλητικό Κέντρο «Πλάτων». Επίσημο έτος ίδρυσής του είναι το 1973, οπότε και αποσχίστηκε από το συντοπίτη του Ιωνικό. Στο έμβλημά του φέρει ένα αστέρι και αγωνίζεται με χρώματα το μπλε και το κίτρινο.Το όνομα του συλλόγου προέρχεται από τον Άρη Θεσσαλονίκης.

Διατηρεί ενεργά τμήματα καλαθοσφαίρισης, χειροσφαίρισης, κολύμβησης, συγχρονισμένης κολύμβησης, υδατοσφαίρισης, στίβου, ρυθμικής γυμναστικής, αεροβικής γυμναστικής, γυμναστική για όλους, αντισφαίρισης, ενόργανης γυμναστικής, πυγμαχίας, αντισφαίρισης και επιτραπέζιας αντισφαίρισης. Στο παρελθόν διατηρούσε επιπλέον τμήματα ποδοσφαίρου (παλαιότερο προπολεμικό σωματείο), ξιφασκίας, ποδηλασίας, πετοσφαίρισης, άρσης βαρών, πάλης και σκάκι.

## Ιστορικά στοιχεία
### Πρώτη περίοδος του συλλόγου
Η ιστορία του συλλόγου ξεκινάει πριν 88 χρόνια, όταν Μικρασιάτες πρόσφυγες ίδρυσαν το 1924 την Ποδοσφαιρική ομάδα του Άρη. Ο σύλλογος μέσα από δυσκολίες, πολέμους και Εμφύλιο συνέχισε την πορεία του, για να ιδρύσει γύρω στα 1952 με 1953 τμήματα επίσης μπάσκετ και βόλεϊ. Στις αρχές του '60 γίνονται συνεχείς συγχωνεύσεις ομάδων, λόγω έλλειψης παραγόντων και χρηματοδοτών. Έτσι ο Άρης ξεκινάει συζητήσεις με την Α.Ε. Νικαίας. Μετά από πολύμηνες διαπραγματεύσεις και απόρριψη της αρχικής ιδέας να μετονομαστεί η ένωση αυτή σε Σπάρτακο Νίκαιας, αποφασίζεται κατόπιν ψηφοφορίας το όνομα του νέου συλλόγου να είναι Ιωνικός Νίκαιας, ώστε να θυμίζει και τις αξέχαστες πατρίδες (από την Ιωνία της Μ. Ασίας).

### Επανίδρυση του συλλόγου
Μετά από 10 χρόνια επέρχεται το σχίσμα. Αιτίες υπήρχαν πολλές, η αφορμή για τη διάσπαση όμως δίνεται από την παραχώρηση δύο μεγάλων πετοσφαιριστών στον Ολυμπιακό του Γουλανδρή, για δημιουργία καλών σχέσεων και απόκτηση ποδοσφαιριστών. Οι αθλητές αυτοί ήταν οι Στέφανος Πολύζος και Βασίλης Γαλάκος που διέπρεψαν με τις ομάδες τους και την Εθνική. Έτσι οι διαφωνούντες σύμβουλοι αποφασίζουν να δημιουργήσουν ένα νέο σύλλογο, ο οποίος θα καλλιεργεί όλα τα ολυμπιακά αθλήματα, πλην του ποδοσφαίρου. Επανιδρύεται λοιπόν ο Άρης, όχι ως αθλητικό (ΑΣ), αλλά γυμναστικό και ναυτικό σωματείο (ΓΝΟ), το 1973 εκλέγει διοίκηση και δημιουργεί τμήματα πάλης, άρσης βαρών, πυγμαχίας, πινγκ πονγκ, σκάκι, ενόργανης και ρυθμικής γυμναστικής, στίβου, κολύμβησης, μπάσκετ, βόλεϊ, πόλο, χειροσφαίριση (λίγο αργότερα), ξιφασκίας, κωπηλασίας και ποδηλασίας (τα δύο τελευταία βρίσκονται σε αδράνεια). Από το 1980 ως το 1990 Άρης βρίσκεται μέσα στα 10 πρώτα αθλητικά σωματεία που καλλιεργούν τμήματα ερασιτεχνικού αθλητισμού και από το '90 ως σήμερα στα 5 πρώτα και γι' αυτό το λόγο έχει τιμηθεί επανειλημμένα από την πολιτεία. Το 1995 κατέλαβε για πρώτη φορά στην ιστορία του την 1η θέση μεταξύ 2200 ερασιτεχνικών αθλητικών σωματείων απ' όλη την Ελλάδα.

## Τίτλοι
* 4 πρωταθλήματα χειροσφαίρισης Γυναικών (1982, 1983, 1984, 1985)
* 1 Πανελλήνιο διασυλλογικό κύπελλο σκάκι (1987)

## Τμήμα καλαθοσφαίρισης ανδρών

Το τμήμα ανδρικής καλαθοσφαίρισης του συλλόγου δημιουργήθηκε ταυτόχρονα με την ίδρυση του συλλόγου, κατά το πρώτο μισό της Δεκαετία του 1970. Διαθέτει νομική μορφή ερασιτεχνικού σωματείου. Έδρα του είναι το Κλειστό Γυμναστήριο του Δημοτικού Αθλητικού Κέντρου Νίκαιας «Πλάτων», χωρητικότητας 1.200 θεατών. Διατηρεί ομάδα τόσο ενήλικων ανδρών, όσο και ακαδημίες νεαρών ηλικιακά αρρένων αθλητών.

Διαθέτει στην τροπαιοθήκη του δύο Πρωταθλήματα Α' Κατηγορίας Νότιας Αττικής, αυτά των ετών 2006-07 και 2014-15, τα οποία συνοδεύτηκαν από αντίστοιχες ανόδους στη Γ' Εθνική Κατηγορία Ανδρών.

## Τμήμα χειροσφαίρισης ανδρών
Η ταυτότητα 
Ετος ίδρυσης: 1973 (χάντμπολ:1979)
Διεύθυνση: Π. Ράλλη 131, Νίκαια
Τηλέφωνο: 210-4920820
Εδρα: Κλειστό γυμναστήριο Πλάτωνα
Χρώματα: Κίτρινο-Μπλε
Site: www.arisnikeas.gr
Πρόεδρος: Γιώργος Χαλκίδης

Το ρόστερ

Νο Ονοματεπώνυμο Θέση Ημερ. Γέννησης Ύψος

1. Γιώργος Μπάρμπας Τ/Φ 25/12/1982 1,93 μ.

2. Χρήστος Αποστολόπουλος Δ. εξτρέμ 13/11/1996 1,83 μ.

3. Γεράσιμος Ασβεστάς Πίβοτ 17/9/2001 1,84 μ.

4. Ερίον Γκουλέ Α. ίντερ 6/7/1989 1,98 μ.

5. Γιάννης Ταουσάνης Πίβοτ 1/11/1996 1,80μ.

6. Παναγιώτης Αθανασίου Αρ. εξτρέμ 15/12/1997 1,72 μ.

7. Κώστας Βλάχος Πίβοτ 11/8/2001 1,84 μ.

8. Γιώργος Μελετάκος Δ. εξτρέμ 8/5/1992 1,83μ.

9. Αντώνης Κούβαρης Α. εξτρέμ 19/4/2001 1,63 μ.

10. Κώστας Τόμσον Α. ίντερ 29/9/1998 1,89 μ.

11. Δημήτρης Μελετάκος Πλέι μέικερ 1/9/1996 1,82 μ.

12. Κώστας Τζάνος Τ/Φ 10/11/1996 1,82 μ.

13. Μιχάλης Μαλανδρένιας Δ. εξτρέμ 3/12/1983 1,72μ.

14. Αλέξανδρος Τζανίνος Α. εξτρέμ 9/10/2000 1,70 μ.

15. Σταμάτης Μαρουλάς Α. ίντερ 8/11/1998 1,88 μ.

16. Μάριος Τζανακάκης Τ/Φ 15/8/1986 1,88 μ.

17. Χρήστος Τσαμούρης Πλέι μέικερ 13/2/2001 1,75 μ.

18. Γιώργος Χελιώτης Πίβοτ 16/1/1990 1,92 μ.

19. Γιάννης Κοκκοράκης Α. εξτρέμ 6/7/2000 1,79μ.

20. Παναγιώτης Χειβιδόπουλος Πλέι μέικερ 1/1/1994 1,81 μ.

21. Αργύρης Ταβλαρίδης Α. εξτρέμ 16/1/1998 1,74 μ.

22. Θεολόγος Ακερμανίδης Α. εξτρέμ 19/2/2001 1,74 μ.

30. Σαρκίς Χουρσουντιάν Δ. ίντερ 11/7/2000 1,94 μ.

35. Χαράλαμπος Πατσουλίνης Δ. εξτρέμ 16/9/2000 1,74 μ.

43. Βαγγέλης Γραμματικόπουλος Α. ίντερ 1/1/1982 1,82 μ.

94. Γεράσιμος Βλαχοθανάσης Τ/Φ 1/6/1994 1,85 μ.

Προπονητής: Γιάννης Γρηγοράκης

Προπονητής Τ/Φ: Βαγγέλης Ρασπίτσος

Γενικός Αρχηγός: Βαγγέλης Κουρεντζής

Έφορος: Διονύσης Ασβεστάς

## Τμήμα χειροσφαίρισης γυναικών

## Τμήμα υδατοσφαίρισης ανδρών

## Τμήμα κολύμβησης

## Τμήμα συγχρονισμένης κολύμβησης

## Τμήμα ενόργανης γυμναστικής

## Τμήμα ρυθμικής γυμναστικής
## Τμήμα στίβου

## Τμήμα αντισφαίρισης

## Τμήμα επιτραπέζιας αντισφαίρισης

## Τμήμα πυγμαχίας

## Τμήμα πετοσφαίρισης ανδρών
### Ιστορική αναδρομή
Ο Άρης έχει κατακτήσει δύο φορές το Πρωτάθλημα της Β' Εθνικής Κατηγορίας και συγκεκριμένα κατά τις περιόδους 1990-91 και 1997-98.

Την αγωνιστική περίοδο 1998-99 συμμετείχε στο Πρωτάθλημα της Α2 Εθνικής κατηγορίας, καταλαμβάνοντας την 3η θέση του τελικού βαθμολογικού πίνακα. Την επόμενη χρονιά, 1999–00, κατέκτησε το Πρωτάθλημα της Α2 Εθνικής κερδίζοντας παράλληλα το δικαίωμα συμμετοχής στην κορυφαία κατηγορία της ελληνικής ανδρικής πετοσφαίρισης. Στο επίπεδο αυτό αγωνίστηκε για μόλις μια χρονιά, την περίοδο 2000-01, με έδρα το Κλειστό Γυμναστήριο του Πλάτωνα. Στην τελική βαθμολογική κατάταξη βρέθηκε στην 11η και προτελευταία θέση με 4 νίκες και 18 ήττες (20–60 σετ), με αποτέλεσμα να ακολουθήσει θεωρητικά την ΕΑ Πατρών στον υποβιβασμό της στην Α2 Εθνική. Το ίδιο καλοκαίρι, όμως, το τμήμα συγχωνεύτηκε με το αντίστοιχο του Ιωνικού Νίκαιας, ο οποίος είχε εξασφαλίσει την παραμονή του στην Α1 Εθνική, σχηματίζοντας την ΑΕ Ν'''ί'''καια (χωρίς τελικό -ς). Η τελευταία αγωνίστηκε σε κορυφαίο επίπεδο από το 2001 έως το 2006.

### Διακεκριμένοι πετοσφαιριστές
*  Δημήτρης Σουλτανόπουλος

### Τμήματα υποδομής
Το Τμήμα Παίδων του Άρη κατέκτησε το Πρωτάθλημα Ελλάδος Παίδων κατά τα έτη 1984, 1996, 1997 και 1998. Επιπλέον, το Πρωτάθλημα Παίδων που διοργανώνει η Ε.Σ.ΠΕ.Δ.Α. το 2000.

Το Τμήμα Εφήβων αναδείχθηκε Πρωταθλητής Ελλάδος για τα έτη 1999, 2000 και 2001.

Τα τμήματα υποδομής εντάχθηκαν στην ΑΕ Νίκαια, ακολουθώντας το ανδρικό το 2001. Το 2007 επαναλειτούργησαν μόνο τα τμήματα υποδομής με την επωνυμία Άρης Νίκαιας, για να επιστρέψουν στην αδράνεια το 2010.

## Τμήμα πετοσφαίρισης γυναικών
### Τμήματα υποδομής
Το Τμήμα Κορασίδων του Άρη προσέθεσε στην τροπαιοθήκη του συλλόγου ένα πρωτάθλημα Ελλάδος, εκείνο του 1988. Το Τμήμα Νεανίδων πέτυχε αντίστοιχο επίτευγμα το 2001.

Τα τμήματα υποδομής του συλλόγου εντάχθηκαν στην ΑΕ Νίκαια, ακολουθώντας το ανδρικό το 2001. Το 2007 επαναλειτούργησαν μόνο τα τμήματα υποδομής με την επωνυμία Άρης Νίκαιας, για να επιστρέψουν στην αδράνεια το 2010.

## Τμήμα σκάκι
Το τμήμα σκάκι είναι ανενεργό από το 2003. Έχει κατακτήσει ένα Κύπελλο Ελλάδας το 1987. Υπεύθυνοι του τμήματος διετέλεσαν ο Νίκος και ο Γιώργος Περιφάνης.

### Διακεκριμένοι σκακιστές
*  Ανδρέας Παπασταυρόπουλος
*  Άλκης Μαρτίδης
*  Αλέξανδρος Τριανταφυλλίδης
*  Δημήτρης Τσομής
*  Γιώργος Περιφάνης
*  Νικηφόρος Σιδερής
*  Ευάγγελος Καλούσης
*  Νίκος Νικολέρης
*  Ευάγγελος Ούτσης

## Τμήμα ξιφασκίας

## Τμήμα ποδηλασίας

## Τμήμα άρσης βαρών

## Τμήμα ελεύθερης πάλης

## Παραπομπές


## Εξωτερικοί σύνδεσμοι

* ΓΝΟ Άρης Νίκαιας, επίσημος ιστότοπος.
* ΓΝΟ Άρης Νίκαιας, επίσημος ιστότοπος του τμήματος χειροσφαίρισης ανδρών, γυναικών και εφήβων.
* ΓΝΟ Άρης Νίκαιας, επίσημο ιστολόγιο του τμήματος επιτραπέζιας αντισφαίρισης.

Κατηγορία:Αθλητικοί σύλλογοι Πειραιά
Κατηγορία:Ελληνικοί πολυαθλητικοί σύλλογοι
Κατηγορία:Ιδρύσεις αθλητικών συλλόγων το 1973
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι υδατοσφαίρισης
Κατηγορία:Ελληνικοί σύλλογοι κολύμβησης
Κατηγορία:Ελληνικοί σύλλογοι ποδηλασίας
Κατηγορία:Ελληνικοί σύλλογοι πάλης
Κατηγορία:Ελληνικοί σκακιστικοί σύλλογοι
Κατηγορία:Ελληνικοί σύλλογοι ρυθμικής γυμναστικής
Κατηγορία:Ελληνικοί σύλλογοι ενόργανης γυμναστικής
Κατηγορία:Ελληνικοί σύλλογοι άρσης βαρών
Κατηγορία:Ελληνικοί σύλλογοι πυγμαχίας
Κατηγορία:Ελληνικοί σύλλογοι αντισφαίρισης
Κατηγορία:Ελληνικοί σύλλογοι επιτραπέζιας αντισφαίρισης
Κατηγορία:Ελληνικοί σύλλογοι ξιφασκίας
Κατηγορία:Ελληνικοί σύλλογοι στίβου